बाबा साहब के उपर्युक्त कथनों से यह स्वयं सिद्ध है कि बाबा साहब कभी भी धर्म को पिछड़े समाज का द्योतक नहीं समझते थे .उनकी नजर में धर्म की विराट संकल्पना निहित थी और इसी क्रम में उन्होंने जब हिंदू धर्म का त्याग किया तो हिंदू धर्म के ही प्रगतिशील अंग या कहूं प्रस्थान बिंदु बौद्ध धर्म में जाकर शरणागत हुए.धर्मांतर का रास्ता पलायनवाद का रास्ता नहीं है ,यह एक समझदारी का रास्ता है .मनुष्यता का रास्ता है .